mk ru mk mk hbs_cyr mk hbs_cyr mk hbs_cyr uk mk hbs_cyr mk mk mk ru fa ru ru mk mk mk bg fa mk mk es es es tr en mk mk mk mk mk mk hbs_cyr mk ru mk en mk hbs_cyr es es es tr en mk mk mk mk hbs_cyr mk mk mk mk mk mk mk mk mk en fa ru bg mk mk mk mk mk mk mk es es kk es en pt mk mk mk mk
Проверено од научници, одобрено од деца: Рецензирање од детска гледна точка – Наука за сите
Тешко се наоѓаат читливи статии за интересни научни откритија што се напишани јасно — а камо ли написи доволно разбирливи да му ги читате на детето пред спиење. Но, еве ви една тајна: постојат текстови напишани од научници и одобрени, пред објавувањето, од деца.
Фронтирс фор јанг мајндс (Frontiers for Young Minds) е интернет-журнал специјализиран за текстови што содржат фундаментални информации наменети за луѓе што не се научници и, особено, за деца. Колку e јасно напишаното се проверува од најстроги критичари — децата. Понекогаш од едно дете, понекогаш од две, а понекогаш од цело одделение седмоодделенци. А едно од најубавите нешта во врска со овие текстови е што имињата и профилите на децата коишто ги рецензираат се објавуваат на веб сајтот на журналот. Тоа е дијаметрална спротивност на типично анонимната постапка на научно рецензирање. Всушност, сите журнали Фронтирс ги објавуваат имињата на рецензентите заедно со самите текстови. И како што беше посочено во едно неодамнешно издание на Њурон (Neuron), истото важи и за Фронтирс фор јанг мајндс.
Илустрации интересни за децата. Ова е пример на слика од еден текст за „Мозокот што чита“. Сите илустрации на текстовите во Фронтирс фор јанг мајндс се забавни, интересни за децата и професионално изработени. Извор на сликата: Kassuba and Kastner (2015).
На пример, читајќи дека организираноста на мозокот и мислењето може да бидат различни во различните култури, ќе видите дека четвртоодделенците на г-ѓа Томас од основното училиште „Маршал“ го рецензирале текстот. Или кога дознавате кои делови од мозокот се вклучени при именувањето песни, ќе откриете дека осумгодишниот Кришна го рецензирал текстот и сака, во текот на неговиот живот, да ги употреби резултатите од истражувањата на ДНК за да оживее некој животински вид што е изумрен. Или дека Кејли, која го рецензирала текстот што опишува како се губиме додека читаме, сака да плива и да јаде тако. Текстовите се јасни, сликите се супер, а вие и вашите деца (или внуки, внуци, или ученици) може да го запознаете мозокот на разбирлив начин. И, ако ви се чита за други области, како здравје, астрономија, и наука за вселената, или за земјата и нејзините ресурси, бујрум! Сите тие области ги покрива Фронтирс фор јанг мајндс. Најдоброто од сево ова? Може да си ги симнете текстовите бесплатно.
Динамиката е фасцинантна — научници пишуваат статии надевајќи се дека ќе добијат одобрение од дете за да ги објават. Па сепак, зарем не треба да се стремиме кон тоа? Да објавуваме фундаментални сознанија со таква јаснотија и ритам што текстовите може да им се читаат на децата пред спиење? Еј, зошто да не? И не заборавајте, макар што текстовите се одобрени од млади умови, во нив може да уживаме сите без оглед на која возраст сме.
Кевин С. Вајнер (Kevin S. Weiner)
Кевин С. Вајнер (Kevin S. Weiner) е невронаучник и член на Организацијата за мапирање на човечкиот мозок (Organization for Human Brain Mapping), а пишува за Тимот за комуникации/медиуми. Тимот за медиуми пренесува најнови информации и откритија за човечкиот мозок до вашите лаптопи, компјутери и мобилни уреди на невробиолошки пријатен начин. Повеќе информации за мапирањето на мозокот ќе најдете на www.humanbrainmapping.org/blog.
Kastner and Knight, 2017, Neuron
Да се прошетаме по кортикалната лента
Предвидување на способностите за описменување
Мапирање на мозокот: како што треба
За зголемување на сигналот во научната комуникација – интервју со Проф. Никола Стиков
Светлината на оваа далечна супернова е зголемена и поделена на четири дела со помош на гравитациска леќа
Напишете коментар Откажи одговор
Вашата адреса за е-пошта нема да биде објавена. Задолжителните полиња се означени со *
Пополнете го ова поле
Пополнете го ова поле
Ве молам, внесете валидна адреса за е-пошта.
КРАТКО И СЛАТКО: Што би се случило ако пчелите исчезнат?
КРАТКО И СЛАТКО: Заштити се од „фишинг“ напади
Наука за сите има за цел да ја промовира науката и технологијата на македонски јазик и на начин прифатлив за пошироката публика. НЗС цврсто се потпира на интердисциплинарна соработка и вмрежување на македонски и странски научници и ентузијасти.
Што е цистична фиброза и која бактерија се крие зад хроничните заболувања кај луѓето со оваа болест?
Како ја претставуваме светлината во компјутерски-генерирани сцени
И електромагнетните дискови имаат лимит
Не заборавајте да го преслушате единствениот подкаст за наука во Македонија!